Jayde Panayiotou-'skieter' se saak uitgestel | Maroela Media
Dit is Donderdag in die Port Elizabeth-hooggeregshof bekend gemaak in die voorverhoor van Vumazonke, die vermeende skieter, Jayde se man, Christopher Panayiotou, Sinethemba Nenembe, en Zolani Sibeko.
Hannelie Bakker, Vumazonke se regsverteenwoordiger, het aan regter Glenn Goosen gesê haar kliënt is siek en sy selmaat, Nenembe, moes hom vir die afgelope twee weke bystaan. Sy het gesê hoewel Vumazonke mediese behandeling by die St. Albans-gevangenis ontvang het, het sy toestand nie verbeter nie. Sy het versoek dat Vumazonke onmiddellik mediese behandeling ontvang. Hy sal glo na 'n provinsiale hospitaal geneem word om 'n operasie te ondergaan. Die aard van sy siekte is nie bekend nie.
Die voorverhoorkonferensie is tot 5 September uitgestel.
Panayiotou word daarvan beskuldig dat hy die meesterbrein was agter die ontvoering en moord van sy vrou in April verlede jaar, omdat sy glo 'n "finansiële las" was.
Die staat voer aan hy het Siyoni, 'n uitsmyter by sy Infinity-nagklub, betaal om Vumazonke as 'n sluipmoordenaar te huur, wat Jayde sou ontvoer en vermoor.
Die staat voer aan Nenembe het Vumazonke bygestaan om die vermeende sluipmoord uit te voer.
Siyoni het intussen 'n artikel 204-getuie geword, wat beteken hy is kwytgeskeld van vervolging indien die hof tevrede is dat hy eerlik getuig het.
Sibeko, die vyfde verdagte, is in Julie in hegtenis geneem en het reeds in die Port Elizabeth-landdroshof verskyn vir sy beweerde aandeel in die saak.
Klagtes teen die beskuldigdes sluit in sameswering om moord te pleeg, moord, ontvoering, onwettige besit van 'n vuurwapen en ammunisie en roof met verswarende omstandighede.
Panayiotou staan ook tereg op 'n bykomende aanklag van dwarsboming van die gereg.
Die hofsaak sal na verwagting in Oktober begin.
Die staat laat laat erkende moordenaars in die publiek vry met hul staatsgetuie-aanbiedinge. Bret Kebble se moordenaar is die vrypas gegee sonder veel wins vir die staat en die Panayiotou-saak is 'n opvolg daarvan.
hy is swart en sy slagoffer was wit. so dis ok. saak kan maar uitgestel word. ons rassistiese anti-wit regstelsel sal seker ook nog dink dis ok, dis een wit mens minder.
Ek dink ook dis hoekom Oscar net 6 jaar vir moord gekry het: Reeva is wit, so dis nie n verlies nie. dis net een wit mens minder.
En voor almal my kruisig: dis nie EK wat so dink nie. Eks maar net redelik seker daarvan dat ons regstelsel so dink. Ek het BAIE ander gevalle wat my idees amper bewys.